5)

muutetaan 72 e artikla seuraavasti: a) korvataan 4 kohta seuraavasti: ”4. Jos EU:ssa emoyrityksenä toimivalla laitoksella tai jäsenvaltiossa emoyrityksenä toimivalla laitoksella, johon sovelletaan 92 a artiklaa, on suoria, välillisiä tai synteettisiä omistusosuuksia sellaisen yhden tai useamman tytäryrityksen omien varojen instrumenteista tai hyväksyttävien velkojen instrumenteista, joka ei kuulu samaan kriisinratkaisun kohteena olevaan ryhmään kuin kyseinen emoyritys, kyseisen emoyrityksen kriisinratkaisuviranomainen voi, otettuaan asianmukaisesti huomioon mahdollisten asianomaisten tytäryritysten kriisinratkaisuviranomaisten tai asiaankuuluvien kolmansien maiden viranomaisten näkemyksen, sallia, että emoyritys vähentää tällaiset omistusosuudet vähentämällä pienemmän määrän, jonka määrittää kyseisen emoyrityksenä toimivan laitoksen kriisinratkaisuviranomainen. Kyseisen mukautetun määrän on oltava vähintään yhtä suuri kuin määrä (m), joka lasketaan seuraavasti: mi = max{0; OPi + LPi – max{0; β · [Oi + Li – max{ri · aRWAi; wi · aLREi}]}} jossa: i = tytäryritystä merkitsevä indeksi; OPi = tytäryrityksen i liikkeeseen laskemien ja emoyrityksenä toimivan laitoksen hallussa olevien omien varojen instrumenttien määrä; LPi = tytäryrityksen i liikkeeseen laskemien ja emoyrityksenä toimivan laitoksen hallussa olevien hyväksyttävien velkojen määrä; β = tytäryrityksen i liikkeeseen laskemien ja emoyrityksenä toimivan yrityksen hallussa olevien omien varojen instrumenttien ja hyväksyttävien velkojen instrumenttien prosentuaalinen osuus, joka lasketaan seuraavasti: ; Oi = tytäryrityksen i omien varojen määrä, jossa ei oteta huomioon tämän kohdan mukaisesti laskettua vähennystä; Li = tytäryrityksen i hyväksyttävien velkojen määrä, jossa ei oteta huomioon tämän kohdan mukaisesti laskettua vähennystä; ri = suhdeluku, jota sovelletaan tytäryritykseen i sen kriisinratkaisun kohteena olevan ryhmän tasolla tämän asetuksen 92 a artiklan 1 kohdan a alakohdan ja direktiivin 2014/59/EU 45 c artiklan 3 kohdan ensimmäisen alakohdan a alakohdan mukaisesti, tai kolmansien maiden tytäryritysten osalta vastaava kriisinratkaisuvaatimus, jota sovelletaan tytäryritykseen i siinä kolmannessa maassa, jossa sen pääkonttori sijaitsee, jos kyseinen vaatimus täytetään instrumenteilla, jotka katsottaisiin tämän asetuksen mukaisiksi omiksi varoiksi tai hyväksyttäviksi veloiksi; aRWAi = 92 artiklan 3 kohdan mukaisesti laskettu G-SII-yhteisön i vastuisiin sisältyvän kokonaisriskin määrä, jossa otetaan huomioon 12 a artiklan mukautukset, tai kolmansien maiden tytäryritysten osalta sovellettavien paikallisten säännösten mukaisesti laskettu G-SII-yhteisön i vastuisiin sisältyvän kokonaisriskin määrä; wi = suhdeluku, jota sovelletaan tytäryritykseen i sen kriisinratkaisun kohteena olevan ryhmän tasolla tämän asetuksen 92 a artiklan 1 kohdan b alakohdan ja direktiivin 2014/59/EU 45 c artiklan 3 kohdan ensimmäisen alakohdan b alakohdan mukaisesti, tai kolmansien maiden tytäryritysten osalta vastaava kriisinratkaisuvaatimus, jota sovelletaan tytäryritykseen i siinä kolmannessa maassa, jossa sen pääkonttori sijaitsee, jos kyseinen vaatimus täytetään instrumenteilla, jotka katsottaisiin tämän asetuksen mukaisiksi omiksi varoiksi tai hyväksyttäviksi veloiksi; aLREi = 429 artiklan 4 kohdan mukaisesti laskettu G-SII-yhteisön i vastuiden kokonaismäärä tai kolmansien maiden tytäryritysten osalta sovellettavien paikallisten säännösten mukaisesti laskettu G-SII-yhteisön i vastuiden kokonaismäärä. Jos emoyrityksenä toimiva laitos saa ensimmäisen alakohdan mukaisesti vähentää mukautetun määrän, tytäryritys vähentää ensimmäisessä alakohdassa tarkoitettujen omien varojen instrumenteista ja hyväksyttävien velkojen instrumenteista olevien omistusosuuksien määrän ja tämän mukautetun määrän välisen erotuksen.”; b) lisätään kohta seuraavasti: ”5. Direktiivin 2014/59/EU 1 artiklan 1 kohdan b, c ja d alakohdassa tarkoitettujen laitosten ja yhteisöjen on vähennettävä hyväksyttävien velkojen eristä omistusosuutensa, joita niillä on omien varojen instrumenteista ja hyväksyttävien velkojen instrumenteista, jos kaikki seuraavat edellytykset täyttyvät: a) omien varojen instrumentit ja hyväksyttävien velkojen instrumentit ovat sellaisen laitoksen tai yhteisön hallussa, joka ei ole itse kriisinratkaisun kohteena oleva yhteisö, mutta joka on kriisinratkaisun kohteena olevan yhteisön tytäryritys tai sellaisen kolmannen maan yhteisön tytäryritys, joka olisi kriisinratkaisun kohteena oleva yhteisö, jos se olisi sijoittautunut unioniin; b) a alakohdassa tarkoitetun laitoksen tai yhteisön on noudatettava tämän asetuksen 92 b artiklassa tai direktiivin 2014/59/EU 45 f artiklassa säädettyjä vaatimuksia; c) a alakohdassa tarkoitetun laitoksen tai yhteisön hallussa olevat omien varojen instrumentit ja hyväksyttävien velkojen instrumentit laski liikkeeseen tämän asetuksen 92 b artiklan 1 kohdassa tai direktiivin 2014/59/EU 45 f artiklan 1 kohdassa tarkoitettu laitos tai yhteisö, joka ei ole itse kriisinratkaisun kohteena oleva yhteisö ja joka kuuluu samaan kriisinratkaisun kohteena olevaan ryhmään kuin a alakohdassa tarkoitettu laitos tai yhteisö. Poiketen siitä, mitä ensimmäisessä alakohdassa säädetään, omien varojen instrumenttien ja hyväksyttävien velkojen instrumenttien omistusosuuksia ei vähennetä, jos ensimmäisen alakohdan a alakohdassa tarkoitetun laitoksen tai yhteisön edellytetään noudattavan ensimmäisen alakohdan b alakohdassa tarkoitettua vaatimusta konsolidoinnin perusteella ja ensimmäisen alakohdan c alakohdassa tarkoitettu laitos tai yhteisö kuuluu ensimmäisen alakohdan a alakohdassa tarkoitetun laitoksen tai yhteisön konsolidoinnin piiriin ensimmäisen osan II osaston 2 luvun mukaisesti. Tätä kohtaa sovellettaessa viittausta hyväksyttävien velkojen eriin on pidettävä viittauksena johonkin seuraavista: a) hyväksyttävien velkojen erät, jotka otetaan huomioon 92 b artiklassa säädetyn vaatimuksen täyttämiseksi; b) velat, jotka täyttävät direktiivin 2014/59/EU 45 f artiklan 2 kohdan a alakohdassa säädetyt edellytykset. Tätä kohtaa sovellettaessa viittausta omien varojen instrumentteihin ja hyväksyttävien velkojen instrumentteihin on pidettävä viittauksena johonkin seuraavista: a) omien varojen instrumentit ja hyväksyttävien velkojen instrumentit, jotka täyttävät 92 b artiklan 2 ja 3 kohdassa säädetyt edellytykset; b) omat varat ja velat, jotka täyttävät direktiivin 2014/59/EU 45 f artiklan 2 kohdassa säädetyt edellytykset.”;